Empowerment

KTK Juhtide Klubi: Plaanidest tegudeni
2021-01-19 15:00 - 17:00 (Europe/Tallinn)
Uut aastat alustatakse tihti suurte plaanide ja ideedega, paljud annavad ka uusaastalubadusi. Kuidas aga juhina teha nii, et kõik plaanid ka ellu saaks viidud? Seekordse Juhtide Klubi eesmärk on aidata osalejal mõista ja mõtestada tulemuslikku juhtimist ning anda praktilised tööriistad, mida saab igapäevajuhtimises edukalt kasutada.

Kogemuslugu - mis on Radical Candor ja kuidas seda kasutada, Piret Potisepp Eesti Kaubandustööstuskoda
2021-01-14 09:30 - 10:30 (Europe/Tallinn)
Radical Candor: Be a Kickass Boss Without Losing Your Humanity
Radical Candor- mis see on ja kuidas juhtimistööriistana kasutada?
Palju enne kui K.Scotti raamat ‘’Radical Candor’’ hakkas maailmas laineid lööma, on Piret seda igapäevases juhtimises tööriistana kasutanud. Ilma teadmiseta, et sel on konkreetne nimetus. Küll aga aitas raamatu lugemine veelgi teadlikumalt edasiviivat tagasidet anda oma meeskonna töötajatele. Kui Sind huvitab, missuguseid raskusi ning olulisi punkte on ta sel teekonnal pidanud seljatama, tule ja saa osa hommikuseminarist.
Piret Potisepp, Eesti Kaubandus-Tööstuskoda
Piret Potisepp töötab hetkel Eesti Kaubandus-Tööstuskoja teenuste osakonna juhina. Tal on laialdased rahvusvahelised kogemused kolmest maailma regioonist (Euroopa, Aasia, Lõuna-Ameerika). Eelnevalt on ta töötanud Eesti Majandus- ja Kommunikatsiooniministeeriumis ning mitmetel ametikohtadel era- ja kolmandas sektoris. Ta on töötanud kaks aastat Lõuna-Ameerikas, aasta Hiinas ning pool aastat Brüsselis. Igal töökohal on tema jaoks oluline olnud ka talentide kaasamine ja nende juhtimine. Kirg leadership teemade osa tuli varakult- ülikoolis liitudes AIESECiga.
Vabal ajal viib Piret läbi disainituure Tallinnas ning panustab sellesse, et Eesti disain saaks maailmas sama kuulsaks kui Eesti e-riik.

Kogemuslugu - Innovatsioon, kas juhus või karm distsipliin, Agur Jõgi Deloitte Next
2021-01-07 09:30 - 10:30 (Europe/Tallinn)
Deloitte Europe on käivitanud tehnoloogia-innovatsiooni Hub’i NEXT, mida juhib Eesti mees Agur Jõgi. Uus initsiatiiv aitab traditsioonilistel ettevõtetel kiiresti muuta oma ärikorraldust, loomaks eeldused organisatsiooni kiireks innovaatiliseks arenguks. Läbimurdvate teenuste loomise ja digitaliseeritud protsesside rakendamise edukus sõltub vaid sellest, kui hästi on juht suutnud organisatsioonis luua arengule suunatud koostöökultuuri. Viimane nõuab mõtteviisi muutust, see nõuab uusi koostöö tööriistu.
Agur oma tööst kirjutab:
Enne elevandi söömist tuleb selgeks teha, kas Sul üldse on kõht tühi. Kui on, siis tuleb selgeks teha, kas elevanti süües saad sobilikud ja vajalikud toitained. Kui saad, siis tuleb teha plaan, kuidas elevandist saada toitainena maksimum – tarbimisväärtuselt ja ajaliselt. Reeglina tähendab see elevandi tükeldamist selge kava põhjal. Tükeldamise ja söömise tööd mõlemad nõuavad tugevat distsipliini. Ja enne tükeldama ning sööma hakkamist pead veenduma, et sul on vajalikud oskused. Kui vaja, pead enne alustamist veel õppima või sellid palkama.
Kogemusloos Agur toob näiteid enda startupidest askRobin ja Raybike ning IT juhi väljakutsetest Bigbanki näidetel.

GET BIG FAST, kuidas 4 nädalaga oluliselt parendada meeskonna sooritusvõimet
2020-12-17 09:30 - 10:30 (Europe/Tallinn) | Empowerment virtuaalne kontor, Töötuba toimub Team's keskkonnas, Estonia
Töötoas omandad teadmised ja oskused, kuidas on Sul võimalik lühikese ajaga oma meeskonna sooritusvõimet oluliselt parendada:

luues ettevõtte strateegia ja seda toetava tegevusplaani, mis kõiki meeskonnaliikmeid innustab ning mille realiseerumine aitab ellu viia nende isiklikud arenguplaanid;
kus iga meeskonna liige sõnastab tulenevalt oma rollist enda panuse, aitamaks organisatsioonil parendada oluliselt enda tuleviku konkurentsivõimet;
kus organisatsioon on võimeline kiiresti reageerima ja enda kasuks pöörama väliskeskkonnas avanevatele võimalused. Kui võimalused jäävad kasutama, siis need realiseeruvad ning muutuvad organisatsiooni jaoks tulevikus ohuks.
kus kogu organisatsioon on suuteline iga kvartal tulenevalt fookusest ümber joondama ning selleks ei kulu inimese kohta üle 4-5 tunni. See on alla 1% kvartali töötundide mahust, mis on tunduvalt väiksem ajakulu, kui organisatsioon liigub vales suunas või on jäänud joondamata.

GET BIG FAST (GBF) on lihtne koostööreeglite kogum, mille rakendamisel paraneb organisatsioonis oluliselt meeskonna sooritusvõime. Ettevõtte kultuur ei ole mitte midagi muud, kui meeskonna koostööreeglid. See, kas ettevõttes on ühine, st kogu organisatsiooni hõlmav kultuur olemas, mõjutab seda, kui suures ulatuses organisatsioon oma strateegia/plaanid suudab ellu viia.
Kui vaadata organisatsioonikultuuri olemust, siis põhineb see kolmel lihtsal reeglil:

kuidas me eesmärke seame, nii et need kõiki innustaksid;
kuidas me lepime kokku selles, kes kuidas panustab, et me üheskoos seatud eesmärgid saavutaksime;
kuidas me igapäevaselt koostööd teeme:

kuidas me otsuseid teeme;
kuidas me koosolekuid peame;
kuidas me omavahel suhtleme.

Organisatsiooni kultuur peab olema ühine kõikide üksuste ja funktsioonide üleselt, niisamuti nagu saab liikluses korraga kehtida vaid kas vasaku või parema käe süsteem. Kui vastav otsus on jäänud tegemata, siis tulemuseks on kaos ja palju ohvreid.
Juhi vastutus on see kaos ära hoida
Mida suuremaks organisatsioon kasvab, seda suuremaks kasvab ka korratus. See tuleneb termofüüsika esimesest seadusest – tegemist on loodusjõuga, mida nimetatakse entroopiaks. Termofüüsika teine seadus ütleb, et korra loomiseks tuleb rakendada jõudu, teha tööd. Vastasel korral tekitab osakeste korrapäratu liikumine vaid soojust, mis inimsuhetes väljendub läbi inimestes ilmnevate sisemiste pingete ning omavaheliste konfliktide kasvu.
GBF on lihtne ja terviklik metoodika, kuidas organisatsioonis süsteemselt rakendada muutuste elluviimise kultuuri. Selle rakendamine sõltub vaid juhi / juhtmeeskonna tahtest. Käitumist on inimene suuteline muutma koheselt kui tal on selleks tahe. Käitumise muutumine harjumuseks võtab aega. Siinkohal on otstarbekas kaasata välist energiat (konsultanti), kes on oma nõuga abiks uute käitumispõhimõtete rakendamisel ja toetavaks jõuks nende käitumiste kinnistamisel. Parim tugimehhanism on Sinu enda meeskonnakaaslane, kes annab Sulle kohest ja ausat tagasisidet kui Sa libastud ja reegleid rikud.
GBF põhielemente on võimalik juhtmeeskonnal organisatsioonis rakendada 4 nädalaga. Kui juhid on uued mängureeglid omandanud, siis läbi enda isikliku eeskuju ja juhendamise õpib nende põhimõtete järgi käituma kogu ülejäänud organisatsioon. Kui edukas on organisatsioon muutuste elluviimise kultuuri rakendamisel, sõltub vaid sellest, kuidas juhid läbi oma igapäevaste tegevuste tõendavad organisatsiooni põhiprintsiipide vaieldamatut kehtivust.

Kogemuslugu - Kristjan Rotenberg, anna inimestele aega tööd teha
2020-12-10 09:30 - 10:30 (Europe/Tallinn) | Empowerment Virtual Office, Microsoft Teams, Tallinn, Estonia
Kristjan on kogemustega tootmisjuht. Kui soov on muuta tootmine efektiivsemaks, siis võetakse kasutusele Lean ning alustatakse 5S rakendamisest. Viimane ei tähenda midagi muud, kui tootmisala sihipärast korrashoidmist. Puhas ja organiseeritud töökeskkond muudab tootmise kordades tulemuslikumaks. 5S alustamise sisuliseks pooleks on luua distsipliin ja tulemuslikkusele suunatud mõtteviis – eemalda kõik mis väärtust ei loo.
Sama põhimõtet on võimalik kasutada ka juhtimises, eemalda kõik tegevused, mis väärtust ei loo. Kui nii käitud, siis peagi avastad, et inimestel inimestel on kordades rohkem aega tegelda asjadega mis loovad väärtust. Kui organisatsiooni üle 20% inimeste tööajast kulub koosolekutele, siis on organisatsioon tõeliselt haige.

Kogemuslugu - Thinnect - kas sa tõesti tahad kiiresti suureks kasvada
2020-12-03 09:30 - 10:30 (Europe/Tallinn) | Empowerment Virtual Office, Microsoft Teams, Tallinn, Estonia
Thinnect on kiiresti kasvav tehnoloogia ettevõtte, mis pakub ettevõtetele targal võrgul põhinevaid intellektuaalseid lahendusi, mille kaudu on oluliselt võimalik parendada pakutava pakutava teenuse kvaliteet ja efektiivsust. Ettevõtte on jõudmas kiire laienemise faasi, mille edukaks sooritamiseks on vaja teadlikult treenida meeskonna sooritusvõimet. Marge Raun (COO) annab ülevaate, kuidas nende organisatsioonis on toimunud Get Big Fast kasvukultuuri rakendamine ja mis selle tulemusel on juhtuma hakanud.

Reinventing Organizations In The Norm Of Now - Frank Eiselt, LIVESiences AG
2020-11-26 09:30 - 10:30 (Europe/Tallinn)
Frank on läbi aastate uurinud inimeste teadvuse kasvu ja tehnoloogia arengu mõju inimeste vahelisele koostööle. LIVESiences’l on üle 5 aastane edukas kogemus uute juhtimispõhimõtete rakendamisel Euroopa kiiresti arenevates ettevõtetes. Ülevaate Franki tegemistest ja arutelu teemadest leiad lisatud slaididelt.
Kohtumine toimub virtuaalkeskkonnas.
Töötuba on tasuta
HR Congress 2020_Keynote_Eiselt
Throughout the years, Frank has researched how the raise of people’s acknowledgment and technological advancement have had an effect on cooperation between people.
LIVESciences has over 5 years of successful experience with implementing new principles of leadership in Europe’s fast growing companies. An overview of Frank’s doings/ventures and discussion topics can be found on the slides added.

The meeting will take place online.
Workshop is free

Kogemuslugu - töötajate võimendamine, Ulvi Vallimäe, Kontaktikeskus
2020-11-12 09:30 - 10:30 (Europe/Tallinn)
Kontaktikeskus on juba üle aasta praktiseerinud ülenädalasi 1:1 enesearengu vestlusi töötajatega. Ulvi räägib oma loo, kuidas toimus uue töövahendi rakendamine ja miks see töövahend on nii tõhus ja oluline.
Maailma üks edukamaid riskiinvestoreid Ben Horowitz on kirjutanud, et ilma selle töövahendita ei ole võimalik luua oma inimestele maailma parimat töökohta. Hoolides inimeste heaolu ja arengu eest, loob juht oma inimestes pühendumust meeskonna eesmärkide ja klientidele tehtava töö vastu.

Kogemuslugu - produktiivne paranoia
2020-11-05 09:30 - 10:30 (Europe/Tallinn) | Empowerment Virtual Office, Microsoft Teams, Tallinn, Estonia
Öeldakse, et meie elukvaliteet on otseses sõltuvuses sellest milliseid küsimusi, me endale esitame. Kui plaan organisatsiooni kiiresti kasvatada, siis 4 olulisemat küsimust, millele vastuse leidmisega juht peab süsteemselt ja regulaarselt vastama on:

inimesed – kas mul on meeskonnas õiged inimesed ja kas ma olen neid valmis homme uuesti värbama;
strateegia – kas meie strateegia eristab meid selgelt konkurentidest ning tagab meile püsiva positiivse rahavoo ka tulevikus;
täideviimine – kas kõik protsessid toimivad suurepäraselt ning tagavad parima tulemuslikkuse;
vaba raha – kas organisatsiooni on piisavalt vaba raha, millega finantseerida arengut ning mis aitab toime tulla ka tormiste ilmadega.

Nendele küsimustele vastuste vastamine aitab kiiresti tuvastada kriitilised arengutõkked, mis tavaliselt jäävad igapäevas möllus enamusel juhtudel märkamata.

Kogemuslugu - Kindlustunde ABC
2020-10-28 10:00 - 13:00 (Europe/Tallinn)
Sõna “kultuur” pärineb ladina keelsest sõnast CULTUS ning tähendab hoolimist. Kui juht tõeliselt hoolib oma inimestest, siis saab ta vastutasuks oma inimeste pühendumise ühisele eesmärgile. Siin peitubki enamasti võti, et saavutada tulemus, kus 2+2 > 10. Kõige selle kese on inimene ning kuidas ta end meeskonnas tunneb. Miks edukate firmade ja tippmeeskondade juhid peavad kõige olulisemaks tööriistaks 1:1 vestlust?
Meil on suurepärane uudis! Pikaajalise rahvusvahelise suurettevõtte juhtimiskogemusega Toomas Soosaar Empowerment OÜst on valmis jagama oma nippe, kogemusi ja praktilisi tööriistu. Tule ja saa osa!
TOIMUMISE AEG
28. oktoober 2020 kell 10.00-13.00 (4 akadeemilist tundi) Eesti Kaubandus-Tööstuskojas (Toom-Kooli 17, Tallinn)
SIHTRÜHM
Ettevõtete ja meeskondade juhid
TÖÖTOA TEEMAD

Miks edukate firmade ja tippmeeskondade juhid peavad kõige olulisemaks tööriistaks 1:1 vestlust?
Mis on 1:1 vestlus ja miks see töövahend on nii tõhus?
Miks on nõudlikkuse ja hoolivuse maatriks oluline ning mis juhtub, kui siin tasakaal paigast ära läheb?
Kuidas hinnata, kus paiknevad sellel maatriksil sinu meeskond ja selle liikmed?
Juhi missioon – kolm olulist tegurit, mida juht peab haldama, et suurendada inimeste kindlustunnet
Millised eeldused on vaja luua, et 1:1 vestlus tõeliselt toimiks ning väärtust looks?
Kui inimene on organisatsioonis suurim väärtuse loomise allikas, siis kui tihti ja kuidas on mõistlik tema kindlustunnet hinnata?

ÕPIVÄLJUNDID TÖÖTOAS OSALENUTELE

Osalenu teab, mis on 1:1 vestlus ja mis seda iseloomustab.
Osalenu omab ülevaadet 1:1 vestluse olulisusest inimeste kindlustunde loomisel ja tulemuslikkuse parendamisel.
Osalenu teab, mida on vaja teha, et 1:1 vestlused tõeliselt toimiksid ning väärtust looksid.
Osalenu oskab mõõta, milline on kindlustunne meeskonnas tervikuna ja isiku tasemel ning milline tegur seda enim mõjutab.
Osalenu teab, kuidas tagada 1:1 vestluste mõju inimese tegelikule käitumise muutusele.
Osalenu on läbi teinud 1:1 vestluste ettevalmistamise ja läbiviimisega seotud praktilisi harjutusi ning õpib kasutama erinevaid tööriistu.

Eelnevalt töötubades osalenute kogemused
“Koostöö Toomasega on olnud tõeliselt silmi avav kogemus kogu meeskonna jaoks. Nii rajasime ärile uue vundamendi, mis andis tervele ärile uue hingamise.” Taavi Põri, Technobalt Solutions
“Teekond tulemuspõhise mõtlemise juurde on käänuline nagu Ameerika mäed, aga konkreetse ja järjepideva juhendamisega on kõik võimalik.” Indrek Ulmas, Harju Elekter Elektrotehnika
“Toomasel on olnud oluline osa ESB kiirel ja kasumlikul kasvul. Selged ja õiged eesmärgid viivad selge ja soovitud tulemuseni. Suur tänu Toomas!” Roland Elbre, ESB Service Group

Tulemuskaart - anna inimestele vabadus leida parim lahendus
2020-10-22 09:30 - 10:30 (Europe/Tallinn) | Empowerment Virtual Office, Microsoft Teams, Tallinn, Estonia
Sel korral ma avaldan teile ühe olulise saladuse ühe väga efektiivse juhtimistöövahendi kohta. Paljud juhid, kes on selle kasutusele võtnud, on pidanud seda oma juhtimispraktikas tõeliseks läbimurdeks.
Tänases organisatsiooni juhtimise praktikas on üks suur paradoks – juhid võtavad inimesi tööle aga tegelikkuses ootavad nad neilt tulemusi. Nii kuidas inimestele ülesanne on seatud, selline ka tulemus. Kui inimese võtame tööle, siis ta teebki tööd. See kas see töö ka väärtust loob, …. Sellised juhised on kirjas nii töölepingu, ametijuhendis. Paljuski need kopeerivad protsessijuhendeid, tihti on nendega vastuolus.
Steve Job on öelnud, et me ei palka nutikaid inimesi selleks tööle, et neil öelda mida on vaja teha, vaid selleks et neile öelda millist tulemust me soovime ja nemad ütlevad meile kuidas sinna jõuda.
Töötoas nagu ikka praktiline kogemus, koos töövahendi kasutusega.

Kogemuslugu - kuidas meeskond saada ühele lehele
2020-10-15 09:30 - 10:30 (Europe/Helsinki) | Empowerment virtuaalne kontor, Töötuba toimub Team's keskkonnas, Estonia
Puhanud inimesed pakatavad positiivsest energiast. Energiajäävuse seadusest teame, et energia ei kao kuhugi. Juhi suurim väljakutse on teadlikult see hindamatu potentsiaal muundada positiivseks organisatsiooni kasvu toetavaks väärtuseks.
27.augustil kell 09:30 oled oodatud 1 tunnisesse virtuaaltöötuppa, kus arutelu toimub teemadel:

kuidas veenduda, et meeskonnas kõik saavad ühte moodi aru, mis on ühine siht ja mida püütakse koostöös saavutada;
kuidas siduda ettevõtte strateegilised sihid igapäevaste tegevustega, nii et tegevusfookus püsiks õigete asjade ära tegemisel;
kuidas iga inimene teab, mis on tema panus ühise eesmärgi saavutamisel ning luua talle elluviimist toetav keskkond. Et töö pakuks rõõmu ja arengut.

Selge sihi olemasolul, inimesed ei vaja juhtimist ning on ise nutikad uusi lahendusi leidma. Kuidas vähema pingutusega tunduvalt rohkem ja parem tulemus saavutada. Siin peitubki organisatsiooni arenguvõti.
Töötoas osalemine on tasuta!
Töövahend: OPSP – one page strategy plan

PS! Keskendumine eesmärgile ja distsiplineeritud mitteolulise elimineerimine annab konkurentide ees vähemalt 3x eelise. Leidsin sel teemal ühe vastuolulise video, kuid just selle äärmuslikus aitab lihtsalt jälile saada kõigile teada olevale saladusele.

Kogemuslugu - suhted, mitte võim
2020-10-08 09:30 - 10:30 (Europe/Tallinn) | Empowerment Virtual Office, Microsoft Teams, Tallinn, Estonia
Töötuba on järelvaadatav
Tegemist on ühe huvitava eksperimendi vahekokkuvõttega. Pakkusime ettevõtetele välja võimaluse tasuta kaardistada oma organisatsiooni suhtlusvõrgustiku. Nüüd on paras aeg, kus projektis osalejad jagavad oma kogemusi:

kuidas kaardistus läks ning kuidas inimesed sellele reageerisid;
mis olid suurimad avastused, mis kaardistusega organisatsioonis avastati;
kuidas on plaanis uut teadmist kasutada ning millised süsteemid selle rakendumiseks on loodud.

Teema sissejuhatuse leiad blogi’st – Suhted, mitte võim.
Daniel Cole raamatus The Culture Code: The Secrets of Highly Successful Group on toodud välja mõned head näited, kuidas teadlikult luua meeskonna liikmetes kuuluvustunnet. Üks neist jutustab loo, kuidas USA ja Venemaa võidurelvastumise käigus hakkasid ameeriklased uurima, mille poolest tulemuslikud meeskonnad ja nende töökorraldus eristub. Ühel hetkel joonistus välja selge muster. Edukus ei sõltunud meeskondadesse kuuluvate inimeste IQ-st või protsessidest, vaid sellest kui intensiivsed ja kvaliteetsed suhted toimivad meeskonnaliikmete vahel. Samale järeldusele jõudis ka Daniel Coleman oma raamatus Emotsionaalne intelligentsus.

Kogemuslugu - fookus
2020-10-01 09:30 - 10:30 (Europe/Tallinn) | Empowerment Virtual Office, Microsoft Teams, Tallinn, Estonia
Uus kvartal on algamas ning ikka ja jälle tekib meeskondandes küsimus, mis on selle kvartali fookus. Üks asi, mille meeskond ära teeb, mille tulemusena meeskonna sooritusvõime ja konkurentsivõime oluliselt paraneb. Pikas perspektiivis on võidukad need meeskonnad, kes teadlikult 20% oma ajast investeerivad arengule, saamaks paremaks.
Sel korral on mikrofon avatud:

püüame mõista, mis on suurim väljakutse fookuse määratlemisel;
vahetame kogemust, mis töötab ja mis asjad ei toimi.

Soovituslik lugemine: Stop thinking about productivity, and start thinking about focus

Tulemustabloo - kogemuslugu, esineja täpsustamisel
2020-09-17 09:30 - 10:30 (Europe/Helsinki) | Empowerment virtuaalne kontor, Töötuba toimub Team's keskkonnas, Estonia
Inimesed mängivad teisti kui loetakse punkte.
Kui inimene on kursis, kuidas ta oma eesmärkide elluviimisel edeneb, saab ta oma tegevusi pidevalt korrigeerida, et saavutada vähemaga parem tulemus.
Kuidas luua tulemustabloo, mille abil inimesed saavad operatiivse ülevaate toimuvast ning mille andmete uuendamiseks ei kulu üle 5 minuti nädalas.
Hoia asjad lihtsad ja läbipaistvad!

Meeskonna nädalakoosolek - kogemuslugu, esineja täpsustamisel
2020-09-10 09:30 - 10:30 (Europe/Tallinn) | Empowerment virtuaalne kontor, Töötuba toimub Team's keskkonnas, Estonia
Meeskonna nädalakoosolek on juhi kõige olulisem tööriist.
Kui töövahend on õieti kasutuses, siis sellest on inimestele kasu ja nad väärtustavad seda.
Nädala koosoleku põhireeglid:

nädala koosoleku eesmärk on hoida inimeste fookuses meeskonna arengueesmärgid;
nädala koosolekul lepitakse kokku kuidas eemaldada meeskonnalt 1 – 2 kõige suuremat takistust, mis ei võimalda meeskonna liikmetel saavutada suurepäraseid tulemusi;
ükski teema, mis nädala koosoleku on arutlusel ei tohi ulatuda pikemasse perspektiivi, kui jooksev nädal;
nädala koosolekul ei arutata teemasid, mis on meeskonna liikme pädevus, juhul kui see meeskonna liige ise ei ole seda teemat ülesse tõstnud.

Visioon - kogemuslugu
2020-09-02 09:30 (Europe/Helsinki) | Empowerment virtuaalne kontor, Töötuba toimub Team's keskkonnas, Estonia
Pühendumus
Inimene pole masin. Inimesel on vaja mõista, miks ta midagi teeb, kuidas tema tegevus loob väärtust.
Seetõttu ongi oluline nii ettevõtte kui üksikisiku tasemel mõista, miks millegiga tegeldakse. Kui see on selge, siis võid julgelt 2/3 oma ettevõtte protsessireeglitest visata prügikasti.
Uus põlvkond ei käi lihtsalt tööl, nad tahavad teha midagi, mis muudab maailma. Kui organisatsioonil puudub karismaatiline eesmärk, siis on talente keeruline kaasata.
Kuid selle mündil on ka teine pool, kui maailma kiiresti muutub, siis kui detailselt visioon kirjeldada ning kuidas mitte kulutada üleliia palju aega toimingutele, tuleviku arvamisele, mis väärtust ei loo.
Kui tahad, et sinu meeskond on ühel lehel, siis pead alustama selle lehe loomisest. Kui ettevõtte visioon, strateegia ja 1 aasta initsiatiivid ei mahu ühele lehele, siis inimestel on keeruline mõista ja omaks võtta, mis on oluline.
Töövahend: One Page Strategy Plan

Meeskond - inimese tulemuslikkuse võimendaja
2020-07-09 09:30 - 10:30 (Europe/Helsinki) | Empowerment virtuaalne kontor, Töötuba toimub Team's keskkonnas, Estonia
“Meeskond on hulk inimesi, kes on pühendunud üksteise eesmärkide saavutamisele” – Patric Lencioni
Probleem: Meeskonna tulemuslikus on madal, kuna meeskonna koostöö dünaamika ei toimi. Meeskonnalt oodatakse järjest paremaid tulemusi, kuid samal ajal teadlikult ei investeerita meeskonna liikmete ja koostöö võime arengusse.
Lahendus: Võta kasutusele meeskonna arendamisel tippspordis end tõendanud meetodid, kuidas seatakse eesmärk, luuakse usalduslik töökeskkond, tagatakse iga meeskonna liikme areng ning teadlikult treenitakse kokkumängu.
Tulemus: Meeskond on kordades edukam tulemuste saavutamisel. Inimesed võimendavad üksteist ning suudavad saavutada koos kordades rohkem, kui nad suudaksid teha seda üksinda.
Organisatsiooni võimekus iteratiivselt areneda on võimas konkurentsieelis tänases kiiresti ja ettearvamatult muutuvas maailmas.

Funderbeam, Merje Kärner - kogemuslugu, meeskonna 90 päeva fookus
2020-06-18 09:30 - 10:30 (Europe/Helsinki) | Empowerment virtuaalne kontor, Töötuba toimub Team's keskkonnas, Estonia
We start our journey to our dreams by wanting, but we arrive by focusing, planning and learning. – Radical Focus – Christina Wodtke
Juba mõne nädala pärast on algamas uus kvartal. Organisatsioonid, kes on seadnud endale eesmärgiks kiiresti areneda, on kasutusele võtnud 90 päevase planeerimisrütmi, mille käigus pannakse paika organisatsiooni fookus ning joondatakse kogu organisatsioon selle elluviimisele. Merje räägib miks ta on võtnud kasutusele eesmärgistamiseks ning joondamiseks OKR (objective and keyresults) põhimõtted. Kui selle tööriista organisatsioonis käima saab, siis tulemused on muljetavaldavad. Esimesel korral 90% meeskondandes rakendamine ebaõnnestub. Merje on valmis avatult rääkima oma kogemustest. Nii ei pea sa kõiki tagasilööke enda peal järgi testima.
Kasulik lugemine:

Set (almost) unattainable goals , Eric Shmith (Google, CEO)

Meeskonna 90 päeva fookus - kogemuslugu Pipelife, Anti Orav
2020-06-11 09:30 - 10:30 (Europe/Helsinki) | Empowerment virtuaalne kontor, Töötuba toimub Team's keskkonnas, Estonia
Juba mõne nädala pärast on algamas uus kvartal. Organisatsioonid, kes on seadnud endale eesmärgiks kiiresti areneda, on kasutusele võtnud 90 päevase planeerimisrütmi, mille käigus pannakse paika organisatsiooni fookus ning joondatakse kogu organisatsioon selle elluviimisele. Anti räägib, miks Pipelife sellise süsteemi kasutusel võttis ning kuidas selline lähenemine on aidanud kaasa Pipelife meeskonna sooritusvõime ning tulemuslikkuse kasvule.

1:1 vestlus - AS Ragn-Sells, kogemuslugu Argo Rannamets
2020-06-04 09:30 - 10:30 (Europe/Helsinki) | Empowerment virtuaalne kontor, Töötuba toimub Team's keskkonnas, Estonia
AS Ragn-Sells juhatuse liige Argo Rannamets räägib, kuidas läbi regulaarsete 1:1 vestluste on võimalik oluliselt võimendada töötaja tulemuslikkust ning tema panust uute nutikate lahenduste rakendamisel.

Suhted, mitte võim, aitab sul saavutada tulemused – Kim Scott

Probleem:

töötajate madal pühendumus ei võimalda organisatsioonidel saavutada soovitud tulemusi;
vähene pühendumus ei soodusta innovatsiooni;
juhid ei mõista, miks inimesed käituvad neile mitte arusaadav moel;
inimestel on tunne, et neist tegelikult ei hoolita ning nad on vaid ressurss eesmärkide saavutamiseks;
pühendumus hääbub, kui puudub kahepoolne hooliv ja vastastikku arendav suhe.

Lahendus:

juhi regulaarsed ja sagedased 1:1 vestlused meeskonna liikmetega;
aidates inimesel lahti mõtestada, mida ta tegelikult soovib saavutada ja kuidas tulemuse saavutab, näitab juht ülesse tõelist hoolivust;
valjult mõtlemine on inimaju parim viis mõtestamaks läbi olulised asjad, leidmaks parimad lahendused ning tahte nende elluviimiseks.

Tulemus:

inimestel on selgus oma era- kui tööelu eesmärkides;
fookuse olemasolu vähendab pingeid inimeses eneses ning talle olulistes suhetes;
eesmärgiteadlikkus oluliselt parandab inimeste tulemuslikkust:
inimesed mõistavad, kuidas läbi ettevõtte arengu on võimalik ellu viia isiklikke eesmärke;
juht on kursis, mis meeskonnas tegelikult toimub, et luua tulemuste saavutamist ja innovatsiooni toetav keskkond.

Kasulik lugemine:

Good place to work – Ben Horowitz
1:1 conversatsions – Kim Scott
One to One – Ben Horowitz
Meetings – The meedium of managerial work – Andy Grove

Staatusraport - kogemuslugu, esineja täpsustamisel
2020-05-28 09:30 - 10:30 (Europe/Helsinki) | Empowerment virtuaalne kontor, Töötuba toimub Team's keskkonnas, Estonia
Õppiv organisatsioon:
Kuidas iganädalaselt saada paremaks, olla nutikam?
Kuidas luua organisatsioonis pidev paremate lahenduste otsimise ja leidmise harjumus?
Kui juht soovib, et organisatsioon areneks, siis on vaja luua süsteemid, mis toetavad inimeste sellist käitumist. Võimas töövahend selleks on iganädalane staatusraport.
Esiteks, see aitab inimestel hoida fookust kvartali prioriteetide elluviimisel.
Teiseks, iganädalaselt oma eesmärkide täitumise tõenäosust ja oma nädala tegevusi hinnates inimene õpib ja leiab nutikamad lahendused, kuidas soovitud tulemuseni jõuda.
Areneb inimene, areneb organisatsioon.

Rolli tulemuskaart - kogemuslugu Harju Elekter Elektrotehnika
2020-05-22 09:30 - 10:30 (Europe/Helsinki) | Empowerment virtuaalne kontor, Töötuba toimub Team's keskkonnas, Estonia
Harju Elekter Elektrotehnika juht Indrek Ulmas räägib, millist kasu ta on saanud võttes ametijuhendite asemel kasutusele rolli tulemuskaardid.

https://empowerment.ee/wp-content/uploads/2020/03/GMT20200522-064316_EMPOWERMEN_3440x1440.mp4
Kasulik lugemine: TRANSFORM RECRUITMENT AND MANAGE STAFF PERFORMANCE WITH A JOB SCORECARD
Probleem: Uuringud näitavad, et vaid 15% inimestest teavad, mis tulemuste eest nad ettevõttes vastutavad. Juhid ootavad inimestelt tulemusi ja iseseisvust ning loovust nende saavutamisel. Täna on tööde tegemise sisendiks on ametjuhend, kus on kirjas kuidas tulemus saavutada, kuid puudub igasugune seos tulemustega. Kui sisend on vale, siis ei saa ka tulemus olla õige.
Lahendus: Inimesed on kõige efektiivsemad, kui neile on antud vabadus ise leida, kuidas parimal moel saavutada tulemus. Selleks, et nad soovitud tulemuse saavutaksid, on vaja tulemusootused üheselt määratleda – koostada rolli tulemuskaart. Kui inimene valib rolli, siis ta võtab vastutuse tulemuste eest ja talle jääb võimalus leida ise parim viis tulemuste saavutamiseks.
Tulemus: Inimesed on tunduvalt tulemuslikumad ning leiavad kordades rohkem uusi nutikaid lahendusi, kuidas vähemaga saavutada rohkem. Oluliselt paraneb inimeste õnnetunne, kuna on selgus, mida neilt oodatakse ning vabadus valida kuidas parimal moel tulemusteni jõuda.

Tahe - miks ma olen juht
2020-05-18 15:00 - 17:00 (Europe/Tallinn)
Organisatsiooni arengu katalüsaatoriks on juht.
Juht olla on privileeg, kuna sinu rahvas on andnud selle volitused viia nad helgemasse tuleviku. Kui sa seda ei tee, siis kaotad oma järgijad.
Töötoas küsimustele vastates on Sul võimalik enda jaoks lahti mõtestada juhi roll ja koostada endale plaan.

Meeskonnas konfliktide lahendamine
2020-05-18 15:00 - 17:00 (Europe/Helsinki) | Empowerment virtuaalne kontor, Töötuba toimub Team's keskkonnas, Estonia
Igasuguse koostöö puhul on oluline, et me lepiksime kokku lihtsad mängureeglid, mis kehtivad kõigile.
Kui need puuduvad või nendest kinni ei peeta kaob mängulust.
Samuti tuleb leppida kokku reeglid, kuidas me mängureegleid üle vaatame, kui mõni neist meid takistab või on kaotanud oma mõtte.

Organisatsiooni väärtused ja mängureeglid
2020-05-18 15:00 - 17:00 (Europe/Helsinki) | Empowerment virtuaalne kontor, Töötuba toimub Team's keskkonnas, Estonia
Organisatsioon toimib just selliste põhimõtete alusel, kui juhtmeeskond on need sõnastanud. Kui juhtmeeskond seda vastutust ei võtta, siis need reeglid tekivad iseeneslikult ja juhil jääb vaid imestada, miks inimesed käituvad talle arusaamatul moel.
Organisatsiooni põhireeglid on kui liiklusreeglid, mille järgimisel me saame turvaliselt liikuda.

Reeglid, kuidas jääb ellu organisatsioon ja kuidas organisatsioonis ise ellu jääda.
Juhtimisprintsiibid, millest lähtub kogu organisatsioon oma igapäevaste otsuste tegemisel.

Juhul, kui siin selgus puudub või need ei kehti üheselt kõigile, siis on organisatsiooni kiirus ja koostöövõimekus madal. Kui inimene ei tunne end turvaliselt, siis ta kahtleb ja ei ole loominguline.

Unistuste meeskonnaks treenimine
2020-05-18 09:30 - 11:30 (Europe/Helsinki) | Empowerment virtuaalne kontor, Töötuba toimub Team's keskkonnas, Estonia
Kuu ülevaatuskoosolek:
Meeskonnaks kasvamine ja vastastikune kohustumus
Läbi vahekokkuvõtete tegemise loob juht meeskonnale võimaluse kogemusest õppida.
Läbi kollegiaalse kogemuse vahetamise saavad ka teised osa erinevate meeskonnaliikmete kogemusest.
Koos asju arutades ja kasutades kollegiaalset intelligentsi luuakse võimalus reaalsust muutvate ideede tekkeks.

Aasta tegevusplaan - kogemuslugu, esineja täpsustamisel
2020-05-18 09:30 - 10:30 (Europe/Tallinn) | Empowerment virtuaalne kontor, Töötuba toimub Team's keskkonnas, Estonia
Aasta tegevusplaan

Infokoosolek - kogemuslugu, esineja täpsustamisel
2020-05-18 09:30 - 10:30 (Europe/Tallinn)
Usaldus annab organisatsioonile kiiruse.
Kuidas luua inimestele võimalus saada juhtidelt tiheda regulaarsusega infot oluliste teemade kohta?
Kuidas saada avatud vastused üleskerkinud küsimustele?
Nii hoiame organisatsioonis ära infomüra – kuulujutud, arvamused – kõik selle, mis tekitab inimestes pingeid ja stressi.

Tahe - isiklik arenguplaan
2020-05-06 09:30 - 10:30 (Europe/Helsinki) | Empowerment virtuaalne kontor, Töötuba toimub Team's keskkonnas, Estonia
“Inimesed kiivalt valvavad oma maist vara, kuid on jätnud täiesti hooletusse oma suurima rikkuse allika, oma isikliku aja” – Seneca
Probleem: Inimesed on õnnetud ja stressis ning sellises seisundis ei ole nad suutelised tulemuslikult tegutsema. Ainult 5% inimestest juhivad ise praoaktiivselt oma aega, kõik ülejäänud on jätnud selle juhtimise kellegi teise hoolde. Nii püüavadki inimesed teistelt saadud ülesandeid meeleheitlikult oma kalendrisse paigutada. Kuid vastamata on jäänud küsimus – miks ma seda kõike teen. Kuidas need tegevused aitavad kaasa minu isiklikule heaolule, minu suhete kvaliteedile ning professionaalsele arengule. Kui siin puudub selgus, siis puudub ka tahe ja uudishimu leida probleemile lahendus.
Lahendus: Hakka ise enda aega juhtima vastu sinu väärtusi. Sisendist sõltub tulemus. Nädala lõpus saavutad just selle, milleks sa aega planeerid. Kavanda oma nädala ajakava vastu enda väärtusi ning te see nähtavaks inimestele kellega koos toimetad.
Tulemus: Kui sul on plaan, siis kaob hirm ja segadus. sa avastad, et sul on kordades rohkem aega. Sa oled rahulikum ning saavutad tulemused, mis sind ennastki positiivselt üllatavad.
Õnn ja muutus käivad käsikäes!
